Slika na kojoj se prikazuje simbol, emblem, zastava

Sadržaj generiran umjetnom inteligencijom može biti netočan.

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**DJEČJI VRTIĆ MALI MEDO**

Ulica Jablanova 3, Gornja Rijeka

**Povjerenstvo za upis djece**

KLASA: 034-03/25-01/2

URBROJ: 2137-25-1-25-1

Gornja Rijeka, 9. svibnja 2025.

Na temelju članka 35. stavka 1. Zakona o predškolskom odgoju i obrazovanju („Narodne novine“ broj

10/97., 107/07., 94/13., 98/19. i 57/22.), i članka 20. i 41. Statuta Dječjeg vrtića Mali medo KLASA: 601-02/23-03/10, URBROJ: 2137-25-1-23-2 od 20. lipanja 2023. (pročišćeni tekst), i članka 12. Pravilnika o upisu djece i ostvarivanju prava i obveza korisnika usluga u Dječjem vrtiću Mali medo KLASA: 601-02/23-03/06, URBROJ: 2137-25-1-23-2 od 25. travnja 2023. godine Povjerenstvo za upis djece u Dječji vrtić Mali medo objavljuje

**POZIV  
za upis djece u Dječji vrtić Mali medo za pedagošku godinu 2025./2026.**

Pozivaju se roditelji/skrbnici/posvojitelji (dalje u tekstu: roditelji) djece **od navršene godina dana djetetova života do polaska u osnovnu školu** da podnesu zahtjev za upis djeteta u Dječji vrtić Mali medo za pedagošku godinu 2025./2026.

1. **PODNOŠENJE ZAHTJEVA ZA UPIS**

Zahtjevi za upis dostavljaju se isključivo pisanim putem Povjerenstvu za upise Dječjeg vrtića Mali medo na adresu: **Dječji vrtić Mali medo, Ulica Jablanova 3, 48268 Gornja Rijeka**, s naznakom: Prijava za upis u Dječji vrtić Mali medo.

Zahtjevi se podnose od **9. do 16. svibnja 2024.** godine za ostvarivanje REDOVITOG 10-SATNOG PROGRAMA za djecu u dobi od navršene godine dana djetetova života do polaska u osnovnu školu.

1. **DOKUMENTI UZ ZAHTJEV ZA UPIS**

* popunjeni i potpisani zahtjev za upis djeteta (obrazac dostupan na web stranici Vrtića),
* rodni list ili izvadak iz matice rođenih djeteta,
* uvjerenje o prebivalištu djeteta,
* preslike dokumenata, navedenih u obrascu zahtjeva, kojima se dokazuje neka od prednosti pri upisu iz članka 5. i članka 6. Pravilnika o upisu djece i ostvarivanju prava i obveza korisnika usluga u Dječjem vrtiću Mali medo.

1. **PREDNOST I KRITERIJI ZA UPIS U REDOVITE PROGRAME**

Prednost pri upisu u redoviti 10-satni program ostvaruju djeca sukladno Zakonu o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23) i Pravilniku o upisu djeca i ostvarivanju prava i obveza korisnika usluga u Dječjem vrtiću Mali medo KLASA: 601-02/23-03/06 URBROJ: 2137-25-1-23-2 od 25. travnja 2023. godine (u daljnjem tekstu: Pravilnik).

Roditelj djeteta dužan je prilikom podnošenja zahtjeva za upis u Vrtić dostaviti dokaze o činjenicama bitnim za ostvarivanje prednosti pri upisu:

* Djeca roditelja invalida Domovinskog rata: 5 bodova (Rješenje o statusu invalida Domovinskog rata)
* Djeca iz obitelji s troje ili više djece: 5 boda (za svako dijete rodni list ili izvadak iz matice rođenih)
* Djeca oba zaposlena roditelja: 10 bodova (5 bodova po zaposlenom roditelju) (originalna potvrda poslodavca o zaposlenju roditelja)
* Djeca s teškoćama u razvoju i kroničnim bolestima koja imaju nalaz i mišljenje nadležnog tijela iz sustava socijalne skrbi ili potvrdu izabranog pedijatra ili obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodoligija vještačenja: 10 bodova
* Djeca samohranih roditelja: 10 bodova (smrtni list za preminulog roditelja ili potvrda o proglašenju roditelja nestalim ili rješenje Hrvatskog zavoda za socijalni rad o privremenom uzdržavanju djeteta)
* Djeca jednoroditeljskih obitelji: 10 bodova (izvadak iz matice rođenih, odluka suda o samostalnom ostvarivanju roditeljske skrbi)
* za dijete osobe s invaliditetom – dokaz o upisu u Hrvatski registar osoba s invaliditetom: 5 bodova
* za dijete koje ostvaruje pravo na socijalnu uslugu smještaja u udomiteljskoj obitelji – Rješenje odnosno potvrda Hrvatskog zavoda za socijalni rad: 5 bodova
* Djeca koja imaju prebivalište ili boravište na području Općine Gornja Rijeka: 20 bodova
* za dijete roditelja koji primaju doplatak za dijete ili je roditelj korisnik zajamčene minimalne naknade – Rješenje HZMO o pravima za doplatak za dijete / Potvrda Hrvatskog zavoda za socijalni rad.: 5 bodova

Prednost pri upisu u redoviti program imaju prvo djeca s prebivalištem na području Općine Gornja Rijeka čija oba roditelja imaju prebivalište na području Općine Gornja Rijeka (osim za dijete koje nema oba roditelja).

Prednost pri upisu u okviru planiranog broja slobodnih mjesta po dobnim skupinama ostvaruje dijete s većim brojem bodova. Ako više djece ostvari jednaki broj bodova, sukladno čl. 9. Pravilnika o upisima, prednost pri upisu ima dijete starije životne dobi.

1. **OBJAVA REZULTATA UPISA**

Povjerenstvo za provedbu upisa odlučuje o zahtjevima za upis djece na temelju dostavljene dokumentacije.

Rezultati upisa djece u pojedine programe (Lista za upis djece i Lista čekanja) bit će objavljeni na oglasnim pločama i mrežnim stranicama Vrtića.

Dijete koje po natječaju, a temeljem bodovnog kriterija nije upisano u Vrtić vodi se na listi čekanja te će temeljem dobivenih bodova ostvariti pravo upisa tijekom godine, ukoliko se oslobodi mjesto u odgojnoj skupini ili se proširi kapacitet Vrtića.

1. **ŽALBE I PRIGOVORI**

Roditelj djeteta (skrbnik, budući korisnik usluge) ima pravo prigovora na odluku o rezultatima upisa u djelu koji se odnosi na upis njegovog djeteta.

Prigovor se izjavljuje Upravnom vijeću Dječjeg vrtića u roku od 8 dana od javnog objavljivanja odluke o upisu djece u Dječji vrtić.

Upravno vijeće odlučuje o prigovoru rješenjem u roku od 15 dana od izjavljivanja prigovora.

Sva pitanja vezana uz upis djece mogu se postaviti slanjem upita na adresu elektroničke pošte: [malimedo@gornja-rijeka.hr](mailto:malimedo@gornja-rijeka.hr) .

Upravno vijeće Dječjeg vrtića

Mali medo